
Nr.22/394

AVIZ

asupra proiectului de Lege pentru modificarea şi completarea unor acte normative privind activitatea comercială

Cu adresa nr.364 din 3 septembrie 2002, Biroul Permanent, conform art. 89 şi 107 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu proiectul de Lege pentru modificarea şi completarea unor acte normative privind activitatea comercială.

In urma examinării proiectului de Lege pentru modificarea şi completarea unor acte normative privind activitatea comercială, în şedinţa din 16 octombrie 2002, Comisia, cu unanimitate de voturi, propune ca acesta să fie supus spre dezbatere şi adoptare Plenului Camerei Deputaţilor  cu următoarele amendamente:

Nr.

crt.
Text iniţial
Text propus de Comisie

(autorul amendamentului)
Motivare

1.
Titlul al II-lea

Modificarea şi completarea Legii nr.31/1990 privind societăţile comerciale, republicată.

Art.III.pct.10.

Litera e) a alineatului 2 al articolului 35 se modifică şi va avea următorul cuprins:

“e) declaraţia pe proprie răspundere a fondatorilor, administratorilor, cenzorilor şi a reprezentantului fiscal/împuternicitului acestuia, că îndeplinesc condiţiile prevăzute de prezenta lege, precum şi dacă mai deţin aceste funcţii în alte societăţi şi care anume;”
Se reformulează textul:

Art.III.pct.10.

Litera e) a alineatului 2 al articolului 35 se modifică şi va avea următorul cuprins:
“e) declaraţia pe proprie răspundere a fondatorilor, administratorilor, cenzorilor, după caz, şi a reprezentantului fiscal/împuternicitului acestuia, că îndeplinesc condiţiile prevăzute de prezenta lege, precum şi dacă mai deţin aceste funcţii în alte societăţi şi care anume;”

Modificările propuse în prezentul aviz se referă la corelarea textului cu Directiva a IV-a şi a VIII-a a Uniunii Europene precum şi a actelor normative în vigoare (Legea contabilităţii cu modificările şi completările ulterioare şi auditul financiar).

2.
Art.III.pct.23

Literele a)-c) ale alineatului (2) al articolului 111 vor avea următorul cuprins:

“a) să discute, să aprobe sau să modifice situaţiile financiare anuale, pe baza rapoartelor administratorilor şi ale auditorilor financiari sau ale cenzorilor şi să fixeze dividendul;

 b) să aleagă administratorii şi să confirme angajarea auditorilor financiari pentru anul următor sau să aleagă cenzorii în situaţiile prevăzute de lege;

 c) să fixeze remuneraţia cuvenită administratorilor şi cenzorilor pentru exerciţiul în curs, dacă nu a fost stabilită prin actul constitutiv.”
Se elimină sintagma “sau ale”:

Art.III.pct.23

Literele a)-c) ale alineatului (2) al articolului 111 vor avea următorul cuprins:

“a) să discute, să aprobe sau să modifice situaţiile financiare anuale, pe baza rapoartelor administratorilor şi ale auditorilor financiari/cenzorilor şi să fixeze dividendul;

 b) să aleagă administratorii şi să confirme angajarea auditorilor financiari pentru anul următor sau să aleagă cenzorii în situaţiile prevăzute de lege;

c) să fixeze remuneraţia cuvenită administratorilor şi cenzorilor pentru exerciţiul în curs, dacă nu a fost stabilită prin actul constitutiv.”
Idem.

3.
Art.III.pct.34.

Alineatele (4) – (5) ale articolului 144 vor avea următorul cuprins:

“(4) Administratorii sunt solidar răspunzători cu predecesorii lor imediaţi dacă, având cunoştinţă de neregulile săvârşite de aceştia, nu le denunţă adunărilor generale.

 (5) În societăţile care au mai mulţi administratori, răspunderea pentru actele săvârşite sau pentru omisiuni nu se întinde şi la administratorii care au făcut să se constate, în registrul deciziilor consiliului de administraţie, împotrivirea lor şi au încunoştinţat despre aceasta, în scris, pe cenzori, auditori sau adunarea generală."
Se reformulează textul alineatului (5), astfel:

Alineatele (4) – (5) ale articolului 144 vor avea următorul cuprins:

“(4) Administratorii sunt solidar răspunzători cu predecesorii lor imediaţi dacă, având cunoştinţă de neregulile săvârşite de aceştia, nu le denunţă adunărilor generale.

 (5) În societăţile care au mai mulţi administratori, răspunderea pentru actele săvârşite sau pentru omisiuni nu se întinde şi la administratorii care au făcut să se constate, în registrul deciziilor consiliului de administraţie, împotrivirea lor şi au încunoştinţat despre aceasta, în scris, auditorii financiari/cenzorii, sau adunarea generală."


Idem.

4.
Art.III.pct.37

Alineatul (5) al articolului 146 va avea următorul cuprins:

“(5) La şedinţele consiliului de administraţie, pot fi convocaţi şi auditorii financiari sau, după caz, vor fi convocaţi cenzorii.”
Se reformulează textul:
Alineatul (5) al articolului 146 va avea următorul cuprins:

“(5) La şedinţele consiliului de administraţie, pot fi convocaţi şi auditorii financiari/cenzorii.”
Idem.

5.
Art.III.pct.56.

Literele a) – c) ale alineatului (1) al articolului 189 vor avea următorul cuprins:

“a) să aprobe situaţia financiară anuală şi să stabilească repartizarea profitului net;

 b) să desemneze pe administratori şi auditori financiari/cenzori, să-i revoce şi să le dea descărcare de activitatea lor;

 c) să decidă urmărirea administratorilor şi a auditorilor financiari/cenzorilor pentru daunele pricinuite societăţii, desemnând şi persoana însărcinată să o exercite.”
Se reformulează textul:

Literele a) – c) ale alineatului (1) al articolului 189 vor avea următorul cuprins:

“a) să aprobe situaţia financiară anuală şi să stabilească repartizarea profitului net;

 b) să desemneze pe administratori şi  cenzori, să-i revoce şi să le dea descărcare de activitatea lor;

 c) să decidă urmărirea administratorilor şi a auditorilor financiari/cenzorilor pentru daunele pricinuite societăţii, desemnând şi persoana însărcinată să o exercite.”


Idem.

